Diari Oficial de la Generalitat Valenciana


Sumari del DOGV 7945, del 28-12-2016 (2016/10021)

RESOLUCIÓ de 20 de desembre de 2016, de la Conselleria d'Educació, Investigació, Cultura i Esport, per la qual es convoquen beques per a la realització de pràctiques professionals en centres i serveis d'arxius gestionats per la Generalitat.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7945

Data del DOGV
:   28-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10810


Data del document
:   20-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 20 de desembre de 2016, de la Conselleria d'Educació, Investigació, Cultura i Esport, per la qual es convoquen beques per a la realització de pràctiques professionals en centres i serveis d'arxius gestionats per la Generalitat. [2016/10709]  
En compliment del que disposa l'Ordre 63/2016, de 3 d'octubre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de beques per a la realització de pràctiques professionals en l'àmbit de les biblioteques i arxius gestionats per la Generalitat (DOCV 7889, 06.10.2016), es procedeix a la convocatòria de les subvencions per a l'any 2017.  
  
Les beques concedides per mitjà d'aquesta convocatòria no requereixen notificació a la Comissió Europea, d'acord amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, per no complir amb el requisit de l'avantatge econòmic per a una empresa ni amb el del falsejament de la competència, i no afectar així els intercanvis comercials entre els estats membres de l'apartat 1 de l'article 107 del Tractat de Funcionament de la Unió Europea.  
  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'any 2017, en règim de concurrència competitiva, les beques regulades per l'Ordre 63/2016, de 3 d'octubre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de beques per a la realització de pràctiques professionals en centres i serveis d'arxius gestionats per la Generalitat (DOCV 7889, 06.10.2016).  
  
Segon. Dotació pressupostària  
L'import global màxim destinat a la concessió de les beques que es convoquen per mitjà d'aquesta resolució serà de 84.000 euros, el qual serà finançat a càrrec de l'aplicació pressupostària 90.52.85.947.67, línia S8108000, del capítol IV, dels pressupostos de la Generalitat per a 2017.  
La present resolució queda condicionada a l'existència de crèdit adequat i suficient una vegada aprovat el pressupost de la Generalitat, d'acord amb el que disposa l'article 41, 166.b i 167 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions.  
  
Tercer. Nombre de beques i lloc de destinació dels beneficiaris  
1. Es convoquen set beques per a la realització de pràctiques professionals en l'àmbit dels arxius gestionats per la Generalitat.  
2. Les persones beneficiàries de les beques realitzaran les pràctiques en:  
- Arxiu Històric Provincial d'Alacant (una beca)  
- Arxiu Històric Provincial d'Orihuela (una beca)  
- Arxiu Històric Provincial de Castelló (una beca)  
- Arxiu del Regne de València (una beca)  
- Arxiu Històric de la Comunitat Valenciana (dues beques)  
- Servei d'Arxius de la Direcció General de Cultura i Patrimoni (una beca)  
3. Cada sol·licitant haurà de triar un dels centres de destinació especificats en el punt anterior.  
  
Quart. Requisits que han de tindre els sol·licitants  
Les persones beneficiàries seran aquelles persones físiques que acrediten els requisits establits en l'article 2 de l'Ordre 63/2016, de 3 d'octubre, per la qual s'estableixen les bases reguladores.  
  
Cinqué. Duració de la beca i pròrroga  
1. El període de duració de la beca serà de dotze mesos, tenint en compte que s'estima l'inici del gaudi de la beca a partir de l'1 de març de 2017, i que els mesos que falten per a completar el període quedaran condicionats al fet que hi haja consignació pressupostària suficient en l'exercici econòmic.  
La no incorporació injustificada d'un becari o becària en la data indicada en la resolució de concessió, s'interpretarà com a renúncia a la beca concedida. En aquest cas, es podrà concedir una nova beca a la persona candidata que corresponga segons la borsa de reserva per a substitucions que es cree a aquest efecte, o podrà deixar-se deserta.  
2. El període de duració es podrà prorrogar sense necessitat de nova convocatòria per a un període màxim de dotze mesos addicionals, sempre que hi haja la disponibilitat pressupostària en el següent pressupost anual de la Generalitat i l'exercici de l'activitat que s'estiga efectuant així ho requerisca o aconselle.  
  
Sisé. Dotació econòmica individual i pagament de la beca  
1. La dotació econòmica de cada una de les beques serà mil euros (1.000 €) mensuals bruts.  
Sobre l'import caldrà practicar la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, i les altres que, si és el cas, puguen correspondre.  
2. En cas de pròrroga de les beques, en el segon període la quantia procedent serà la que resulte aplicable d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en aquest període.  
3. Les quantitats abonades en cap cas tindran el caràcter de salari o retribució, sinó d'ajuda econòmica per a les despeses que comporta la beca.  
4. L'import de les beques s'abonarà mensualment, després de la certificació de la persona titular de la direcció del servei o la direcció del centre a què es trobe adscrit el becari o becària.  
5. Si la persona beneficiària renúncia a la beca abans de la finalització d'aquesta, se li abonarà la part proporcional de la beca d'acord amb l'activitat realitzada.  
  
Seté. Termini de presentació de sol·licituds i documentació   
1. El termini de presentació de sol·licituds serà de 15 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds es presentaran exclusivament per via telemàtica, tal com estableix l'article 2 de l'Ordre 17/2011, de 6 de maig, de la Conselleria de Justícia i Administracions Públiques. Per a això s'haurà d'accedir a la seu electrònica de la Generalitat https://sede.gva.es, a través de l'apartat de serveis en línia o directament a través de l'adreça d'internet http://www.gva.es/es/inicio/procedimientos'id\_proc=02213.  
  
Per a poder realitzar la presentació electrònicament, el sol·licitant haurà de disposar de firma electrònica, per mitjà del certificat reconegut per a ciutadans emés per l'Agència de Tecnologia i Certificació Electrònica (ACCV) de l'Institut Valencià de Finances, o del DNI electrònic.  
  
En la sol·licitud s'especificarà la classe de beca o centre a què s'opta i es presentarà el currículum de forma completa segons models normalitzats que estaran accessibles en la seu electrònica de la Generalitat www.sede.gva.es, a fi de poder obtindre l'autobaremació inicial dels mèrits adduïts en el currículum, que es calcularà de forma automàtica a partir de la informació aportada.  
En la sol·licitud, els aspirants hauran de triar únicament un dels centres indicats en l'apartat tercer de la present convocatòria.  
  
En el cas que una mateixa persona, dins del termini establit, presente més d'una sol·licitud, s'entendrà que l'última presentada reemplaça les anteriors.  
3. Hi ha un de correu d'assistència tècnica, generalitat\_en\_nps@bxd.pk, destinat a resoldre qualsevol problema tècnic relacionat amb la presentació electrònica de la sol·licitud.  
4. El formulari de sol·licitud incorpora una declaració responsable per mitjà de la qual el sol·licitant manifesta, sota la seua responsabilitat, que totes les dades recollides en la sol·licitud i en el currículum que adjunta són verídiques i que es troba en possessió de la documentació que així ho acredita, i queda a disposició de la Direcció General de Cultura i Patrimoni per a la comprovació, control i inspecció posterior que s'estimen oportuns.  
Segons el que disposa l'article 69 de la Llei 39/2015, d'1 d'octubre, del procediment administratiu comú de les administracions públiques, la inexactitud, falsedat o omissió, de caràcter essencial, en qualsevol dada, o manifestació, de la declaració responsable, així com la falta d'acreditació dels requisits exigits, determinarà la impossibilitat de continuar en la convocatòria.  
5. Igualment, inclou una autorització perquè l'administració obtinga directament l'acreditació del compliment de les obligacions tributàries i amb la Seguretat Social, previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, general de subvencions.  
  
6. Així mateix, el formulari conté una indicació que les dades de caràcter personal que conté podran ser incloses en un fitxer per al tractament pel titular responsable, en l'ús de les funcions pròpies que tinga atribuïdes i en l'àmbit de les seues competències.  
  
Al seu torn, s'informa els interessats de la possibilitat d'exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei orgànica 15/1999, de protecció de dades de caràcter personal.  
7. La presentació de la sol·licitud en el registre electrònic es podrà acreditar per mitjà del rebut expedit per aquest de manera automàtica. Es podrà recuperar el justificant de registre accedint l'adreça https://tramita.gva.es/cdc/, apartat de sol·licituds entregades.  
A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La Generalitat garanteix que la data i l'hora assignada en el rebut és l'hora oficial que estableix el Reial Institut i Observatori de l'Armada.  
8. La recepció en dia inhàbil s'entén efectuada el primer dia hàbil següent. Es consideren inhàbils els dies que tinguen la condició de festes oficials a la Comunitat Valenciana.  
  
Huité. Presentació de documentació acreditativa dels mèrits  
1. Juntament amb la sol·licitud i el currículum presentats per via telemàtica no s'adjuntarà cap documentació.  
2. Els sol·licitants que determine la comissió avaluadora presentaran, en el termini que aquesta establisca, la documentació acreditativa dels mèrits detallats en el currículum, després de fer-se públic el resultat de l'autobaremació inicial.  
La documentació haurà de ser:  
a) Còpia compulsada dels títols oficials, requerits en l'article 2, apartat b, de les bases reguladores, homologats a Espanya.  
En el supòsit de trobar-se en tràmit l'expedició del títol, es podrà presentar el certificat acadèmic de finalització d'estudis expedit per l'òrgan competent junt amb el rebut de l'abonament de les taxes corresponents.  
b) Expedient acadèmic compulsat amb la nota mitjana oficial.  
c) Còpia compulsada de la documentació acreditativa de tots els mèrits al·legats en el currículum.  
3. Els mèrits que no siguen acreditats suficientment no seran tinguts en compte a l'efecte de la seua valoració. El compliment temporal dels mèrits s'entendrà referit a la data de finalització del termini de presentació de sol·licituds.  
4. Si en qualsevol moment del procés arriba a coneixement de la comissió avaluadora corresponent que algun dels sol·licitants no posseeix la totalitat dels requisits exigits, es requerirà a l'interessat que ho acredite en el termini màxim de 10 dies hàbils, indicant-li que si no ho fa quedarà exclòs del procés, prèvia indicació de les inexactituds o possibles falsedats formulades pel sol·licitant.  
5. La presentació de la sol·licitud per a optar a aquestes beques implicarà l'acceptació per la persona sol·licitant de les bases d'aquesta convocatòria.  
6. Quant a la gestió electrònica del procediment administratiu d'aquesta convocatòria s'observarà el que disposa l'Ordre 17/2011, de 6 de maig, de la Conselleria de Justícia i Administracions Públiques, per la qual es desenrotlla el capítol II, de les beques de pràctiques professionals, del Decret 132/2009, de 4 de setembre, del Consell, pel qual es regula la concessió de beques.  
  
Nové. Comissió avaluadora i procés de selecció  
1. Per a l'examen de les sol·licituds de beca i l'elaboració de les oportunes propostes es constituirà una comissió avaluadora, que estarà formada pels membres que s'estableixen en l'article 6 de les bases reguladores.  
2. La comissió avaluadora es reunirà dins dels 15 dies hàbils següents a la finalització del termini de presentació de sol·licituds a fi de valorar els mèrits al·legats d'acord amb la informació obtinguda en l'autobaremació, que s'obtindrà de forma automàtica a l'omplir el currículum, basant-se en el barem establit en l'article seté de les bases reguladores, i publicarà un llistat provisional, ordenat segons la puntuació obtinguda per tots els aspirants.  
3. Aquesta llista provisional es publicarà durant 10 dies hàbils en la pàgina web del Servei d'Arxius http://www.ceice.gva.es/ca/web/archivos, en l'apartat de subvencions i beques, o directament a través de l'adreça d'internet:  
http://www.gva.es/es/inicio/procedimientos'id\_proc=02084. Durant aquest termini es podran fer les al·legacions pertinents, que es dirigiran a la comissió avaluadora.  
Tant aquesta com les successives publicacions s'efectuaran en els mencionats mitjans.  
4. En la llista provisional publicada, la comissió avaluadora indicarà entre els candidats que obtinguen la millor puntuació, el nombre d'aquells que hauran de presentar la documentació requerida per a la comprovació i baremació definitiva, indicant-los que si no ho fan es considerarà que desisteixen de la seua sol·licitud.  
5. Transcorregut el termini d'al·legacions assenyalat anteriorment es donarà per finalitzat el termini de selecció i la comissió avaluadora, en el termini de 10 dies, elaborarà una proposta de resolució que contindrà la relació de beneficiaris i beneficiàries, així com una borsa de reserva constituïda pels aspirants que no resulten adjudicataris de les beques, prioritzada per ordre de puntuació, per a cobrir les vacants que puguen sorgir durant el període de gaudi.  
Així mateix, inclourà una relació dels aspirants les sol·licituds dels qual hagen sigut desestimades, indicant les causes que han motivat la denegació.  
  
Deu. Barem per a avaluar els mèrits personals  
1. Tal com indica l'article 7 de les bases reguladores, en la present convocatòria seran tinguts en compte els següents criteris de valoració amb la ponderació que s'estableix:  
A) Expedient acadèmic: en aquest apartat la valoració màxima serà de 13 punts. S'inclouen els següents aspectes de valoració:  
A.1) La puntuació assignada a l'expedient acadèmic coincidirà amb la nota mitjana ponderada, que donarà lloc a una valoració entre 5 i 10 punts.  
Quan la ponderació estiga feta amb una puntuació 0-4 s'aplicarà el que disposa l'apartat 13.4 i 5 del Reial Decret 1267/1994, de 10 de juny, pel qual es modifica el Reial decret 1497/1987, de 27 de novembre, amb què s'estableixen les directrius generals comunes dels plans d'estudis dels títols universitaris de caràcter oficial.  
A.2) Altres títols acadèmics oficials que no constituïsquen un requisit per a la concessió. En aquest subapartat la puntuació màxima serà de 3 punts:  
- Doctor: 2 punts.  
- Altres llicenciatures o graus: 1 punt.  
- Altres diplomatures: 0,50 punts.  
A.3) Atés que la convocatòria estarà dirigida a graus, llicenciats, diplomats i tècnics superiors de mòdul nivell III indistintament, la diplomatura es valorarà en 0,25 i la llicenciatura o el grau en 0,50 punts.  
  
B) Coneixements de valencià. La puntuació màxima serà d'1 punt.  
  
Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant exclusivament el nivell més alt acreditat:  
- Superior: 1,00 punt.  
- Mitjà: 0,75 punts.  
- Elemental: 0,50 punts.  
- Oral: 0,25 punts.  
C) Coneixement d'idiomes de la Unió Europea. La puntuació màxima que es podrà obtindre per al conjunt dels idiomes i cursos acreditats serà d'1 punt.  
Es valorarà cada nivell superat, d'acord amb el Marc Europeu Comú de Referència per a les Llengües, amb 0,20 punts.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat, de conformitat amb el que estableix el Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres. En el cas que el coneixement d'un idioma s'acredite per títol universitari i haja sigut valorat en l'apartat A.2 no es podrà computar també en aquest apartat. En cap cas es puntuaran en aquest subapartat els cursos de valencià.  
D) Coneixements addicionals  
D.1) Experiència professional relacionada directament amb l'objecte de la beca (centres i serveis d'arxiu), fins a 2 punts; es computarà 0,10 per cada mes complet treballat.  
D.2) Cursos de formació directament relacionats amb l'objecte de la beca (únicament s'autobaremaran els cursos relacionats amb la formació en arxivística), fins a un màxim de 4 punts.  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
a) De 200 o més hores, 3,00 punts.  
b) De 100 o més hores, 2,00 punts.  
c) De 75 o més hores, 1,50 punts.  
d) De 50 o més hores, 1,00 punt.  
e) De 25 o més hores, 0,50 punts.  
f) De 15 o més hores, 0,20 punts.  
Els centres de formació que impartisquen cursos han de ser organismes oficials o centres reconeguts.  
En cap cas es puntuaran en el present apartat els cursos de valencià i d'idiomes.  
E) Altres mèrits  
En aquest apartat la puntuació màxima serà d'1 punt.  
- Títol de màster universitari, directament relacionat amb l'objecte de la beca, que complisca els requisits de l'article 15 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials: 1 punt.  
2. En cas d'empat entre dos aspirants a una beca, primarà en la llista d'atorgament de beques o en la llista d'espera, l'aspirant que haja obtingut més punts en l'expedient acadèmic personal (apartat A del barem); en cas de persistir l'empat, es primarà l'aspirant amb més puntuació en l'apartat D del barem; si encara així persisteix l'empat, es primarà l'aspirant amb més puntuació en l'apartat B del barem.  
  
  
Onze. Resolució, notificació i publicitat  
1. Vista la proposta motivada de resolució formulada per la comissió avaluadora, la persona titular de la direcció general amb competències en matèria d'arxius dictarà la resolució de concessió que es publicarà en el Diari Oficial de la Generalitat Valenciana.  
La resolució contindrà la relació de beneficiaris i beneficiàries, així com una borsa de reserva constituïda pels aspirants que, havent superat totes les fases de la convocatòria, no resulten adjudicataris de les beques, prioritzada per ordre de puntuació, per a cobrir les vacants que puguen sorgir durant el període de gaudi.  
Així mateix, inclourà, si és el cas, una relació dels aspirants les sol·licituds dels quals hagen sigut desestimades, indicant les causes que han motivat la denegació.  
2. El termini màxim per a dictar i notificar la resolució sobre les sol·licituds formulades serà de tres mesos a comptar de l'endemà de la publicació d'aquesta convocatòria en el Diari Oficial de la Generalitat Valenciana, sense perjuí de l'ampliació dels terminis en els termes que preveu l'article 22 de la Llei 39/2015, d'1 d'octubre, del procediment administratiu comú de les administracions públiques. Una vegada conclòs el termini sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu.  
3. La publicació d'aquesta resolució produirà l'efecte de notificació a les persones interessades, d'acord amb el que disposen els articles 40 i 43 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la pàgina web del Servei d'Arxius  
http://www.ceice.gva.es/web/archivos/inicio.  
4. Tota alteració de les condicions tingudes en compte per a la concessió de les beques, i en tot cas l'obtenció concurrent de beques atorgades per altres administracions o ens públics o privats, donaran lloc a la modificació de la resolució de concessió.  
5. Contra les resolucions que es dicten, que esgoten la via administrativa, es podrà interposar un recurs potestatiu de reposició davant de la persona titular de la conselleria amb competències en matèria d'arxius, en el termini d'un mes a comptar des de l'endemà de la publicació de la resolució corresponent, o un recurs contenciós administratiu davant dels jutjats contenciosos administratius de València, en el termini de dos mesos a comptar des de l'endemà de la publicació de la resolució corresponent. Tot això sense perjuí de la interposició, per part de les persones interessades, de qualsevol altre recurs que estimen pertinent.  
  
  
Dotze. Obligacions de la persona beneficiària  
Són obligacions de la persona beneficiària les establides en l'article 10 de l'Ordre 63/2016, de 3 d'octubre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de beques per a la realització de pràctiques professionals en l'àmbit de les biblioteques i arxius gestionats per la Generalitat.  
  
Tretze. Obligacions de l'entitat concedent  
Són obligacions de la Conselleria d'Educació, Investigació, Cultura i Esport les establides en l'article 11 de l'Ordre 63/2016, de 3 d'octubre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de beques per a la realització de pràctiques professionals en l'àmbit de les biblioteques i arxius gestionats per la Generalitat.  
  
Catorze. Delegació  
Es delega en la persona titular de la direcció general amb competència en matèria d'arxius, la facultat de concedir o denegar aquestes beques, previ informe i proposta de la comissió de valoració, i se l'autoritza a adoptar les mesures oportunes per al compliment i aplicació de les bases reguladores i per a resoldre totes les incidències que es plantegen en la seua interpretació i execució.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs potestatiu de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'ha de plantejar davant dels Jutjats Contenciosos Administratius de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 20 de desembre de 2016.- El conseller d'Educació, Investigació, Cultura i Esport: Vicent Marzà Ibáñez.